Groot voorbereiding – toortsie.com
Om’n nuwe resepteboek uit te gee, moes die resepte eerstens saamgestel word en oor en oor getoets word, verander word, verbeter word, geproe word totdat die outeur een honderd persent tevrede is met die smaak en tekstuur en samestelling van die kos.
Die neerskryf daarvan is natuurlik ‘n storie van sy eie, ook die oor en oor proeflesery om te verseker dat elke resep reg neergeskryf is, die bestandeele in die metode genoem word en die bestanddele wat in die metode genoem word, wel in die resep voorkom.
Daardie kosse moet weer eens alles gemaak word, sodat die fotograaf die foto’s op een of twee dae almal kan neem. Dit behels groot beplanning, selfs meer beplanning as wat die navorsing, toets en neerskryf van die resepte behels.
Daar moet kop gehou word. Watter geregte kan vooraf gemaak word? Onthou, alles word in een kombuis, op een stoof en in een oond gemaak. Watter kosse moet op die minuut gemaak word?
Dit behels die aankoop van die bestanddele. Alles moet vooraf beplan word, daar moenie te min goed gekoop word nie, maar ook nie te veel nie.
Wat is nodig vir versiering van die disse?
Het ons genoeg verskillende bakke en borde en wat nog om die kosse in te skep sodat elkeen uniek lyk?
Wel, ons is nou daar! En ons is opgewonde! Dit voel soos ‘n atleet wat alreeds in die wegspringblokke sit, die aankondiging was reeds, ‘op jou merke’, gereed. Die adrenalien hardloop, die hart klop, die bloed pols deur die are.
Opwindende tye. Hou vir ons duime vas!
Toortsie en die toetskombuisspan
Nuwe Bantingresepteboek in wording. Hou hierdie spasie dop!
Posted in Banting, LCHF,Kosdinge	Nuwe bantingresepteboek in wording!
‹ PreviousSeer uit jou kinderdae
Next ›Ek en oom Petrus
19 thoughts on “Groot voorbereiding”
Julie 1, 2017 om 5:12 nm
Dit klink na harde werk, maar ek is seker alles sal goed afloop. Best of luck.
Julie 1, 2017 om 5:37 nm
Julie 1, 2017 om 6:50 nm
Sjoe dit kos seker op ‘n klomp geld?
Julie 1, 2017 om 6:53 nm
Dit wás nogals vandag ‘n duur uitstappie. Gelukkig word die kos mos nie vermors nie. Ek probeer só maak dat ons alreeds van dit kan eet vooraf, klein porsies word mos benodig vir die foto’s. waar moontlik probeer ek dit ook in kleiner hoeveelhede gaarmaak.
Julie 1, 2017 om 7:06 nm
. Ai. Harde werk. Maar ek glo jy gaan die vrugte pluk!
Julie 1, 2017 om 7:13 nm
Sterkte Toortsie. Hoop daar is kans om die hele oefening ook te geniet. Die lekker lê seker in die geniet van die resepteboek, eens als klaar gedoen is. Opwindend, sjoe.
Ek geniet eintlik die hele reis. Elke stap is vir my ‘n uitdaging en as ek dit regkry, ‘n oorwinning.
As ek dalk eendag ‘n paar rand hieruit maak, is dit ‘n bonus. In die proses leer ek geweldig baie en ontwikkel in my menswees.
Julie 1, 2017 om 7:30 nm
Ek kan glo hierdie is ń ‘reis’ op baie gebiede.
Julie 1, 2017 om 7:31 nm
O ja! Nooit ooit gedink dis ‘n pad wat ek sal stap nie. Tog maak ek al kos vir 33 jaar! 😁
Julie 1, 2017 om 7:36 nm
Ek moet sê, ek bewonder jou rerig. En is trots op jou dat jy so die bul by die horings pak en die onbekende aandurf.
Julie 1, 2017 om 7:37 nm
Nee man, jy stap in Bali stokalleen rond en ek is te bang daarvoor!
Julie 1, 2017 om 7:38 nm
Julie 1, 2017 om 7:20 nm
Soos op hierdie oomblik is ek nou erg lus vir tert. Ek gaan dus vanaand nog ‘n tert maak vir die fotosessie, maar sorg dat daar eenkant vir my ook ‘n happie is vir solank. 😁
Julie 1, 2017 om 7:29 nm
Eet heerlik daaraan!xxx
Julie 2, 2017 om 3:51 nm
Sterkte met alles en geniet die reis!!!
Julie 2, 2017 om 4:17 nm
Dankie dankie. Op die oomblik bietjie moedeloos kosgemaak. Sal 5 nm weer begin
Julie 3, 2017 om 10:45 vm
Hoe lus kry ek nou ook skielik vir tert. N mens vergeet dat jy op banting ook soetgoed kan eet
Julie 3, 2017 om 12:51 nm
Nog nie by die tert uitgekom nie!